Etter Solbergs avgang i 1982 ble Grethe Grundtvig byens organist fram til 1993 da hun ble avløst av Amund Dahlen som virket i stillingen i to år. Fra 1995 er Tim Collins Lillehammer kirkes organist og musikkleder. Han er utdannet ved Royal College of Music i London og innehadde organiststillinger i Langhus og Snåsa før han kom til Lillehammer året etter Lillehammer-OL. Collins er musikalsk leder for Lillehammer Kantori og har initiert flere gjestespill med utenlandske konsertorganister av høy kvalitet. Han forestår også en årlig sommerkonsertserie med variert program.